Chicago (film)
Chicago je mjuzikl snimljen 2002, adaptiran po satiričnom pozorišnom mjuziklu istog imena, a istražuje živote slavnih, skandale i korupcije u Chicagu u eri džeza. Režiju i koreografiju je odradio Rob Marshall, a scenario je adaptirao Bill Condon. Chicago je osvojio šest Oscara, uključujući i onaj za najbolji film. Film je hvaljen od kritičara i prvi je mjuzikl koji je dobio Oscar za najbolji film još od Olivera! 1969. Chicago se usredotočuje na Roxie Hart i Velmu Kelly, dvije razbojnice, koje se zajedno nađu u zatvoru i čekaju suđenje u Chicagu 1920. Velma, vodviljska zvijezda i Roxie, domaćica, bore se za slavu koja će ih spasiti od vješala. Glavne uloge tumače Renée Zellweger, Richard Gere i Catherine Zeta-Jones a također se pojavljuju Queen Latifah, John C. Reilly, Christine Baranski, Lucy Liu, Taye Diggs, Colm Feore i Mya Harrison. U Chicagu, oko 1924, naivna Roxie Hart (Renée Zellweger) je u posjeti noćnom klubu, gdje zvijezda Velma Kelly (Catherine Zeta-Jones) izvodi "All That Jazz". Roxie je tamo sa Fredom (Dominic West), ljubavnikom od kojeg se nada će joj pomoći da se domogne vodvilja.